જોહાને અક્ષરો ઢાળવાનું કામ લોકોને રત્નો વેચવાની દુકાનમાં જઈને લોકોને શીખવવા માંડ્યું. રત્નો પર કોતરણીકામ કરવાની કળાના ક્ષેત્રમાં ખાનગી લોકો વિશિષ્ટ રસ દાખવે છે એવું માનીને જર્મન સરકારે નવો કાયદો કરીને આ વિદ્યાની તાલીમ આપનાર ગટેનબર્ગ સહિત કેટલાક લોકોને હદ પાર કર્યા. તે વખતે ગટેનબર્ગની ઉંમર ત્રીસેક વર્ષની હતી. પરંતુ ઓચિંતા હદપાર થવું પડ્યું તેથી તેની પાસે નાણાં નહોતા છતાં હિંમત હાર્યા વિના જોહાન પોતાના ગામથી સોએક માઈલ દૂર આવેલા સ્ટ્રોસબર્ગ શહેરમાં પહોંચી ગયો. ત્યાં તેની આવડત જોઈને રત્નો પર પહેલ – પાસા પાડવાનું કામ એને મળી ગયું. હજી તેના મનમાંથી પેલો છૂટા અક્ષરોનાં બીબાં બનાવવાનો વિચાર દૂર થયો નહોતો.